Αγαπητοί γονείς,

παρατηρούμε φέτος ότι μια σημαντική ποσότητα τροφίμων πετιέται από τα
παιδιά στους κάδους των σκουπιδιών της αυλής. Βρίσκουμε συχνά ακόμα
και ολόκληρα σάντουιτς, πολύ περιποιημένα από εσάς, και πραγματικά
λυπόμαστε, διότι εσείς πιστεύετε ότι το παιδί σας απόλαυσε ένα
φροντισμένο κολατσιό, ενώ αυτό πιθανότατα το πέταξε σε κάποιον κάδο
και σας είπε ψέματα το μεσημέρι πως το έφαγε.

Βέβαια, όλη αυτή η τροφή δεν καταλήγει τελικά στα σκουπίδια, αφού μια
ηλικιωμένη κυρία, μετά το σχόλασμα των παιδιών, ελέγχει τους κάδους
και μαζεύει τα αποφάγια για τις κότες της.

Ωστόσο, η ενέργεια των παιδιών να πετάξουν το φαγητό τους ή μέρος του
δεν είναι ασφαλώς σωστή. Τόσο εμείς όσο κι εσείς μπορούμε να μιλήσουμε
στα παιδιά για το θέμα. Το σάντουιτς που δεν φαγώθηκε ολόκληρο ή
καθόλου μπορεί να μπει στην τοστιέρα και να φαγωθεί το βράδυ από
κάποιο μέλος της οικογένειας.

Αν το παιδί σας δεν θέλει να φάει το κολατσιό του και το επιστρέψει
στο σπίτι μην το μαλώσετε, γιατί την επόμενη φορά θα το πετάξει και θα
σας πει ψέματα. Το θέμα είναι να αποτρέψουμε τα παιδιά από το να
πετάνε το φαγητό και να τους εξηγήσουμε τον λόγο.

ο Διευθυντής